Янцзы

Янцзы́ елгасы  яки Янҗи  (, Cháng Jiāng — «Озын елга»; түбән агымында шулай ук , Yángzǐ Jiāng ) — Евразиядәге иң озын елга (5800 км), Тын океанга коя. Муссонлы яңгырлар вакытында ташый.

Диңгезгә койган урынында зур дельта хасил итә. Янцзының шактый өлешендә суднолар йөри. Түбән агымына хәтта диңгез суднолары да керә ала. Елга һәм аның кушылдыкларының суын сугару өчен файдаланалар. Кытай халкының дүрттән бер өлеше аның бассейнында яши.

Көчле яңгырлардан соң Кытайның ике зур елгасы, Хуанхэ һәм Янцзы даими рәвештә ярларыннан ташып тора. 1931 елда, мәсәлән, 16 провинция су астында калган, 1 миллионнан артык кеше үлгән, тагын 40 миллионы зыян күргән. 1954 елда да шул чама зыян килгән. Ә 1959 елда елгаларның ташуы аркасында 2 миллион кешенең гомере өзелгән, 10 миллионы йортсыз калган, 5 миллион акр авыл хуҗалыгы җирләре яраксыз хәлгә килгән.

Янцзы өстенә дөньядагы иң зур ГЭС урнашкан.
 Чыганаклар 
 МАТЕРИКЛАР ҺӘМ ОКЕАННАР ГЕОГРАФИЯСЕ. В. А. Коринская, И. В. Душина, В. А Щенев

Төркем:Азия елгалары